**Colton Sissons** (s. 5. marraskuuta 1993 North Vancouver, Brittiläinen Kolumbia, Kanada) on kanadalainen jääkiekkoilija, joka edustaa NHL-seura Nashville Predatorsia. Hän on Predatorsin toisen kierroksen varaus vuodelta 2012.

Ura
---

Sissons siirtyi kaudeksi 2011–2012 WHL:ään Kelowna Rocketsin paitaan. Hän pelasi tulokaskaudellaan 63 ottelua tehden tehot 17+24=41. Toisella kaudella 58 otteluun syntyivät tehot 26+15=41. Hänet valittiin pelaamaan *CHL Top Prospects Gameen*. Kausi 2012–2013 oli Sissonsin viimeinen WHL:ssä. Hän teki 61 ottelussa 28 maalia sekä 39 syöttöpistettä eli yhteensä 67 tehopistettä.

Nashville Predators valitsi Sissonsin 50. pelaajana NHL:n vuoden 2012 varaustilaisuudessa. Syyskuussa 2012 Sissons ja Predators solmivat kolmivuotisen tulokassopimuksen. Kausi 2013–2014 oli Sissonsille ensimmäinen ammattilaistasolla. Suurimman osan kaudesta hän pelasi Predatorsin AHL-farmiseura Milwaukee Admiralsissa, mutta pääsi myös NHL-kokoonpanoon 17 ottelussa. NHL-debyyttinsä hän teki 28. tammikuuta 2014 4–3 -voittoon päättyneessä ottelussa Winnipeg Jetsiä vastaan. Sissons sai ottelussa jääaikaa 10.49 minuuttia jonka lisäksi hän keräsi syöttöpisteen. Ensimmäisen maalinsa hän teki 27. maaliskuuta Buffalo Sabresia vastaan. Sissons pelasi kauden aikana AHL:n tähdistöottelussa.

Kauden 2014–2015 Sissons pelasi kokonaisuudessaan Admiralsissa, jossa hän toimi varakapteenina. 76 ottelussa hän teki tehot 25+18=43. Seuraavalla kaudella, 2015–2016, Sissons toimi varsinaisena kapteenina. Hän pelasi 38 ottelua. Predatorsin NHL-kokoonpanoon hän pääsi 34 ottelussa, joissa teki neljä maalia sekä sai kaksi syöttöpistettä.

Helmikuussa 2016 Sissons teki Predatorsin kanssa kolmen vuoden mittaisen jatkosopimuksen. Kaudella 2016–2017 hän vakiinnutti paikkansa NHL-kokoonpanossa ja pelasi 58 runkosarjaottelua tehoin 8+2=10. Pudotuspeleissä Sissons pelasi 22 ottelua tehoin 6+6=12, kun Predators eteni aina finaaleihin asti, joissa se kuitenkin hävisi Pittsburgh Penguinsille.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2010–2011 | Kelowna Rockets | WHL | 63 | 17 | 24 | 41 | 46 | 10 | 3 | 3 | 6 | 6 |
| 2011–2012 | Kelowna Rockets | WHL | 58 | 26 | 15 | 41 | 62 | 4 | 1 | 1 | 2 | 2 |
| 2012–2013 | Kelowna Rockets | WHL | 61 | 28 | 39 | 67 | 54 | – | – | – | – | – |
| 2013–2014 | Nashville Predators | NHL | 17 | 1 | 3 | 4 | 4 | – | – | – | – | – |
|  | Milwaukee Admirals | AHL | 62 | 25 | 19 | 44 | 8 | 3 | 0 | 1 | 1 | 2 |
| 2014–2015 | Milwaukee Admirals | AHL | 76 | 25 | 17 | 42 | 27 | – | – | – | – | – |
| 2015–2016 | Nashville Predators | NHL | 34 | 4 | 2 | 6 | 12 | 10 | 0 | 0 | 0 | 8 |
|  | Milwaukee Admirals | AHL | 38 | 8 | 11 | 19 | 31 | – | – | – | – | – |
| 2016–2017 | Nashville Predators | NHL | 58 | 8 | 2 | 10 | 12 | 22 | 6 | 6 | 12 | 16 |
| 2017–2018 | Nashville Predators | NHL | 81 | 9 | 18 | 27 | 42 | 13 | 3 | 4 | 7 | 8 |
| 2018–2019 | Nashville Predators | NHL | 75 | 15 | 15 | 30 | 23 | 6 | 0 | 0 | 0 | 6 |
| 2019–2020 | Nashville Predators | NHL | 57 | 9 | 6 | 15 | 20 | 4 | 0 | 1 | 1 | 0 |
| 2020–2021 | Nashville Predators | NHL | 54 | 8 | 7 | 15 | 18 | 6 | 0 | 2 | 2 | 2 |
| 2021–2022 | Nashville Predators | NHL | 79 | 7 | 21 | 28 | 30 | 4 | 0 | 2 | 2 | 0 |
| 2022–2023 | Nashville Predators | NHL | 82 | 12 | 18 | 30 | 20 | – | – | – | – | – |
| 9 kautta | yhteensä | NHL | 537 | 73 | 92 | 165 | 181 | 65 | 9 | 15 | 24 | 40 |

Lähteet
-------

* Colton Sissons *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8  Colton Sissons *EliteProspects*. Viitattu 20.1.2018. (englanniksi)
2. ↑  Preds Sign 2012 Second-Round Pick Colton Sissons *Nashville Predators*.  13.9.2012. Viitattu 20.1.2018. (englanniksi)
3. 1 2  Colton Sissons Game Logs 2013–2014 *National Hockey League*. Viitattu 20.1.2018. (englanniksi)
4. ↑  Predators Sign Sissons to a Three-Year Contract *Nashville Predators*.  22.2.2016. Viitattu 20.1.2018. (englanniksi)
5. ↑  National Hockey League season 2016–2017 *EliteProspects*. Viitattu 20.1.2018. (englanniksi)